** ΜΕΣΗ ΤΕΧΝΙΚΗ ΚΑΙ ΕΠΑΓΓΕΛΜΑΤΙΚΗ ΕΚΠΑΙΔΕΥΣΗ**

**ΚΛΑΔΟΣ: ΝΑΥΤΙΛΙΑΚΑ ΕΠΑΓΓΕΛΜΑΤΑ**

**ΚΑΤΕΥΘΥΝΣΗ: ΘΕΩΡΗΤΙΚΗ**

**ΕΙΔΙΚΟΤΗΤΑ: ΝΑΥΤΙΚΟΣ**

Ο κλάδος «Ναυτιλιακά Επαγγέλματα» εντάσσεται στον τομέα της Γαλάζιας Οικονομίας, η ανάπτυξη του οποίου αποτελεί μία από τις προτεραιότητες τόσο της Ευρωπαϊκής Ένωσης, όσο και της Κυπριακής Δημοκρατίας, η οποία κατέχει τον τρίτο μεγαλύτερο εμπορικό στόλο στην Ευρώπη και τον ενδέκατο στον κόσμο. Παράλληλα, η Κύπρος έχει καταστεί ένα σύγχρονο, ποιοτικό και ολοκληρωμένο ναυτιλιακό κέντρο, το οποίο κατατάσσεται ανάμεσα στα μεγαλύτερα ανά το παγκόσμιο. Ως εκ τούτου, η ένταξη των νέων στη ναυτική εκπαίδευση και κατάρτιση είναι ιδιαίτερα σημαντική, καθώς θα αποτελέσουν το εργατικό δυναμικό για την περαιτέρω ανάπτυξη της ναυτιλιακής βιομηχανίας.

Στο πλαίσιο της λειτουργίας του κλάδου «Ναυτιλιακά Επαγγέλματα» προσφέρονται οι ειδικότητες «Ναυτικός» και «Μηχανικόςί Πλοίων». Τα Αναλυτικά Προγράμματα Σπουδών αναπτύχθηκαν σε στενή συνεργασία με το Υφυπουργείο Ναυτιλίας.

Ένας από τους στόχους της Διεύθυνσης Μέσης Τεχνικής και Επαγγελματικής Εκπαίδευσης και Κατάρτισης είναι η συνειδητή επιλογή του/της μαθητή/μαθήτριας για τη συγκεκριμένη ειδικότητα στην οποία και θα ειδικευτεί, η οποία περιλαμβάνει Εργαστήρια Ειδικότητας, μέσω των οποίων επιτυγχάνεται η ανάπτυξη των δεξιοτήτων του/της και της ικανότητάς του/της για έρευνα και πρακτική εφαρμογή με τη χρήση εξειδικευμένου εξοπλισμού καθώς επίσης, Πρακτική Εξάσκηση σε επιχειρήσεις που δραστηριοποιούνται στον τομέα της Ναυτιλίας.

Στη Θεωρητική Κατεύθυνση προσφέρονται μαθήματα Γενικής Παιδείας, αλλά και Τεχνολογικά και Εργαστηριακά μαθήματα εξειδίκευσης και εξάσκησης, τα οποία θα εφοδιάσουν τους μαθητές/τις μαθήτριες με τις κατάλληλες πυρηνικές γνώσεις, οριζόντιες δεξιότητες και ικανότητες για συνέχιση των σπουδών τους σε Ανώτερα και Ανώτατα Εκπαιδευτικά Ιδρύματα και Ακαδημίες Ναυτικής Εκπαίδευσης. Ιδιαίτερη έμφαση δίνεται στην εκμάθηση των Αγγλικών, καθώς η γνώση τους κρίνεται απαραίτητη για μια αξιόλογη σταδιοδρομία στο χώρο της διεθνοποιημένης Εμπορικής Ναυτιλίας. Ως αποτέλεσμα, θα μπορούν να ανταποκριθούν στις ανάγκες της αγοράς εργασίας στον κλάδο της ναυτιλίας, με πολύ καλές προοπτικές επαγγελματικής ανέλιξης.

**ΝΑΥΤΙΚΟΣ**

Η ειδικότητα **Ναυτικός** απευθύνεται σε μαθητές/μαθήτριες οι οποίοι/οποίες έχουν ενδιαφέρον και πιστεύουν ότι διαθέτουν τις κατάλληλες ικανότητες για να εξελιχθούν σε ικανά και καταρτισμένα στελέχη, με υψηλού επιπέδου εξειδικευμένες γνώσεις στον κλάδο της ναυτιλίας, δηλαδή της μεθόδου διακυβέρνησης ενός πλοίου για την εκτέλεση ναυσιπλοΐας.

Ως ναυτικό επάγγελμα και ναυτική εργασία ορίζεται το σύνολο των επαγγελμάτων και των επαγγελματικών δραστηριοτήτων που ασκούνται σε πλοία επιβατικά, κρουαζιερόπλοια, εμπορικά, αλιευτικά, φορτηγά και πετρελαιοφόρα κατά τη διαδικασία της πλεύσης. Η ναυτική εργασία στο πλοίο απαιτεί μεγάλη υπευθυνότητα από όλους τους εργαζόμενους, τόσο για τη διοίκηση του πλοίου και την ασφαλή λειτουργία του, όσο και για την αντιμετώπιση δύσκολων κι επικίνδυνων καταστάσεων που συνήθως εμφανίζονται κατά τη διάρκεια του ταξιδιού.

Επίσης, αποτελεί ένα επάγγελμα ιδιαίτερα περίπλοκο κι ιδιόμορφο κυρίως λόγω της φύσης των συνθηκών κάτω από τις οποίες διεξάγεται. Αυτός είναι ο λόγος που πολλοί χαρακτηρίζουν το ναυτικό επάγγελμα ως μια «περιπέτεια» που εξελίσσεται στον χώρο ενός πλοίου μέσα στην απεραντοσύνη της θάλασσας.

**Πλεονεκτήματα** **επαγγέλματος:**
- Συναλλαγή και επικοινωνία με ανθρώπους από όλο τον κόσμο
- Δημιουργική εργασία
- Υψηλές απολαβές
- Ταξίδια σε όλο τον κόσμο (ανάλογα με την θέση)
- Επαγγελματική εξέλιξη και ανέλιξη

**ΠΟΥ ΠΡΟΣΦΕΡΕΤΑΙ Η ΕΙΔΙΚΟΤΗΤΑ**

* Α΄ Τεχνική και Επαγγελματική Σχολή Εκπαίδευσης και Κατάρτισης Λεμεσού

**ΩΡΟΛΟΓΙΟ ΠΡΟΓΡΑΜΜΑ-ΝΑΥΤΙΛΙΑΚΑ ΕΠΑΓΓΕΛΜΑΤΑ**

|  |  |  |  |
| --- | --- | --- | --- |
| **ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
| **Θ** | **Θ** | **Θ** |
| Θρησκευτικά | 1 | 1 | 1 |
| Νέα Ελληνικά | 4 \* | 5 \* | 6 \* |
| Ιστορία | 2 | 1 | - |
| Φυσική Αγωγή | 1 | 1 | 1 |
| Μουσική | 1 | - | - |
| Μαθηματικά (+3 Επιλεγόμενα Μαθήματα) | 4 \* | 4 \* | 4 \* |
| Χημεία | 1 | - | - |
| Φυσική | 3 \* | 5 \* | 5 \* |
| Αγγλικά | 4 | 2 | 2 |

\* *Εξεταζόµενα µαθήµατα Μέσης Γενικής Εκπαίδευσης*

|  |  |  |  |
| --- | --- | --- | --- |
| **ΕΠΙΛΕΓΟΜΕΝΑ ΜΑΘΗΜΑΤΑ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
| **Θ** | **Θ** | **Θ** |
| Εµβάθυνσης/ Ενίσχυσης/ Εµπλουτισµού/ Εξειδίκευσης | - | 4 | 4 |

Τα **Επιλεγόμενα Μαθήματα** µπορούν να επιλεγούν ως µονόωρα, ως δίωρα, ως τρίωρα ή ως τετράωρα. Στην περίπτωση που ένα μάθημα προσφέρεται και ως μάθημα κοινού κορμού, τότε, οι περίοδοι προστίθενται, και αποτελούν ένα ενιαίο µάθηµα.

|  |  |  |  |
| --- | --- | --- | --- |
| **ΜΑΘΗΜΑΤΑ ΤΕΧΝΟΛΟΓΙΚΑ ΚΑΙ ΕΡΓΑΣΤΗΡΙΑΚΑ** **ΚΛΑΔΟΥ ΚΑΙ ΕΙΔΙΚΟΤΗΤΑΣ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
| **Θ** | **Θ** | **Θ** |
| **Κοινά Μαθήματα Κλάδου****Ναυτιλιακών Επαγγελμάτων** | Βασικές Γνώσεις Πλοίου | 4  | - | - |
| Ναυτικό Δίκαιο-Διεθνείς Συμβάσεις Ναυτιλίας | - | 3 | - |
| Αγγλική Ναυτική Ορολογία | 2 | 2 | - |
| Ασφάλεια και Υγεία στο Πλοίο | 3 | 1 | - |
| Ναυπηγικό-Μηχανολογικό Σχέδιο | - | - | 2 |
|  |
| **Μαθήματα Ειδικότητας****Ναυτικός** | Ναυτική Τέχνη | 3 (2Θ+1Ε) \* | - | - |
| Ναυτικοί Χάρτες | - | 3 (2Θ+1Ε) \* | - |
| Παράκτια Ναυσιπλοΐα | - | 3 | - |
| Πυξίδα και Ηλεκτρονικά Όργανα | - | - | 3 (2Θ+1Ε) \* |
| Ναύλωση Πλοίου | - | - | 2 |
| Ευστάθεια Πλοίου-Φορτώσεις | - | - | 3 |
| Ναυσιπλοΐα-Μετεωρολογία | - | - | 2 |

*\* Θεωρητικό+Εργαστηριακό μάθημα*

|  |  |  |  |
| --- | --- | --- | --- |
| **ΕΦΑΡΜΟΓΕΣ Η/Υ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
| **Θ** | **Θ** | **Θ** |
|  | 2 | - | - |

*Σημείωση: Τα πιο πάνω ενδέχεται να τύχουν μικρής διαφοροποίησης.*

**ΜΑΘΗΜΑΤΑ ΑΠΟΛΥΣΗΣ**

Ο/η απόφοιτος της ειδικότητας **Ναυτικός** για σκοπούς απόλυσης πρέπει να παρακαθίσει στα τρία (3) εξεταζόμενα μαθήματα Μέσης Γενικής Εκπαίδευσης και στο ένα (1) εξεταζόμενο τεχνολογικό μάθημα της ειδικότητας.

**ΚΛΑΔΟΙ ΣΠΟΥΔΩΝ**

Ο/η απόφοιτος της ειδικότητας **Ναυτικός** έχει τη δυνατότητα συνέχισης των σπουδών του/της σε Δημόσια, στο πλαίσιο γενικών ή ειδικών εξετάσεων ή κριτηρίων εισδοχής, ή Ιδιωτικά Ανώτερα και Ανώτατα Εκπαιδευτικά Ιδρύματα, καθώς επίσης σε Δημόσιες ή Ιδιωτικές Ακαδημίες Ναυτικής Εκπαίδευσης, όπως για παράδειγμα:

* Μεταλυκειακά Ινστιτούτα Επαγγελματικής Εκπαίδευσης και Κατάρτισης (ΜΙΕΕΚ, Κύπρος)
* Τεχνολογικό Πανεπιστήμιο Κύπρου (ΤΕΠΑΚ, Κύπρος)
* Πανεπιστήμιο Κύπρου (Λευκωσία, Κύπρος)
* Πολυτεχνεία (Ελλάδα)
* Ναυτική Ακαδημία Κύπρου (Λευκωσία, Κύπρος)
* Mediterranean Maritime Academy (Λεμεσός, Κύπρος)
* Ακαδημίες Εμπορικού Ναυτικού Πλοιάρχων (Ασπρόπυργος, Μακεδονία, Κρήτη, Ήπειρος, Ιόνια Νησιά, Κύμη, Οινούσσες, Σύρος, Ύδρα, Κάλυμνος, Ελλάδα)

**ΕΥΚΑΙΡΙΕΣ ΕΡΓΟΔΟΤΗΣΗΣ**

Ο/η απόφοιτος της ειδικότητας **Ναυτικός** έχει την προοπτική επαγγελματικής σταδιοδρομίας:

* Στη θάλασσα ως Αξιωματικός Εμπορικού Ναυτικού,
* Στην ξηρά στον δημόσιο τομέα, π.χ. Υφυπουργείο Ναυτιλίας, Λιμενική Αστυνομία, Αρχή Λιμένων Κύπρου και στον ιδιωτικό τομέα, π.χ. ναυτιλιακές επιχειρήσεις, ναυπηγήσεις, επισκευές, εφοδιασμοί, πρακτορεύσεις, ασφαλίσεις πλοίων, πλοιοδιαχείριση, νηογνώμονες.

** ΜΕΣΗ ΤΕΧΝΙΚΗ ΚΑΙ ΕΠΑΓΓΕΛΜΑΤΙΚΗ ΕΚΠΑΙΔΕΥΣΗ**

**ΚΛΑΔΟΣ: ΝΑΥΤΙΛΙΑΚΑ ΕΠΑΓΓΕΛΜΑΤΑ**

**ΚΑΤΕΥΘΥΝΣΗ: ΘΕΩΡΗΤΙΚΗ**

**ΕΙΔΙΚΟΤΗΤΑ: ΜΗΧΑΝΙΚΟΣ ΠΛΟΙΩΝ**

Ο κλάδος «Ναυτιλιακά Επαγγέλματα» εντάσσεται στον τομέα της Γαλάζιας Οικονομίας, η ανάπτυξη του οποίου αποτελεί μία από τις προτεραιότητες τόσο της Ευρωπαϊκής Ένωσης, όσο και της Κυπριακής Δημοκρατίας, η οποία κατέχει τον τρίτο μεγαλύτερο εμπορικό στόλο στην Ευρώπη και τον ενδέκατο στον κόσμο. Παράλληλα, η Κύπρος έχει καταστεί ένα σύγχρονο, ποιοτικό και ολοκληρωμένο ναυτιλιακό κέντρο, το οποίο κατατάσσεται ανάμεσα στα μεγαλύτερα ανά το παγκόσμιο. Ως εκ τούτου, η ένταξη των νέων στη ναυτική εκπαίδευση και κατάρτιση είναι ιδιαίτερα σημαντική, καθώς θα αποτελέσουν το εργατικό δυναμικό για την περαιτέρω ανάπτυξη της ναυτιλιακής βιομηχανίας.

Στο πλαίσιο της λειτουργίας του κλάδου «Ναυτιλιακά Επαγγέλματα» προσφέρονται οι ειδικότητες «Μηχανικός Πλοίων» και «Ναυτικός». Τα Αναλυτικά Προγράμματα Σπουδών αναπτύχθηκαν σε στενή συνεργασία με το Υφυπουργείο Ναυτιλίας.

Ένας από τους στόχους της Διεύθυνσης Μέσης Τεχνικής και Επαγγελματικής Εκπαίδευσης και Κατάρτισης είναι η συνειδητή επιλογή του/της μαθητή/μαθήτριας για τη συγκεκριμένη ειδικότητα στην οποία και θα ειδικευτεί, η οποία περιλαμβάνει Εργαστήρια Ειδικότητας, μέσω των οποίων επιτυγχάνεται η ανάπτυξη των δεξιοτήτων του/της και της ικανότητάς του/της για έρευνα και πρακτική εφαρμογή με τη χρήση εξειδικευμένου εξοπλισμού καθώς επίσης, Πρακτική Εξάσκηση σε επιχειρήσεις που δραστηριοποιούνται στον τομέα της Ναυτιλίας.

Στη Θεωρητική κατεύθυνση προσφέρονται μαθήματα Γενικής Παιδείας, αλλά και Τεχνολογικά και Εργαστηριακά μαθήματα εξειδίκευσης και εξάσκησης, τα οποία θα εφοδιάσουν τους μαθητές/τις μαθήτριες με τις κατάλληλες πυρηνικές γνώσεις, οριζόντιες δεξιότητες και ικανότητες για συνέχιση των σπουδών τους σε Ανώτερα και Ανώτατα Εκπαιδευτικά Ιδρύματα και Ακαδημίες Ναυτικής Εκπαίδευσης. Ιδιαίτερη έμφαση δίνεται στην εκμάθηση των Αγγλικών, καθώς η γνώση τους κρίνεται απαραίτητη για μια αξιόλογη σταδιοδρομία στο χώρο της διεθνοποιημένης Εμπορικής Ναυτιλίας. Ως αποτέλεσμα, θα μπορούν να ανταποκριθούν στις ανάγκες της αγοράς εργασίας στον κλάδο της ναυτιλίας, με πολύ καλές προοπτικές επαγγελματικής ανέλιξης.

**ΜΗΧΑΝΙΚΟΣ ΠΛΟΙΩΝ**

Η ειδικότητα **Μηχανικός Πλοίων** απευθύνεται σε μαθητές/μαθήτριες οι οποίοι/οποίες έχουν ενδιαφέρον και πιστεύουν ότι διαθέτουν τα ταλέντα και τις κατάλληλες ικανότητες για να εξελιχθούν σε ικανά και καταρτισμένα στελέχη, με υψηλού επιπέδου εξειδικευμένες γνώσεις στον κλάδο της ναυτιλίας.

Ο Μηχανικός Πλοίων είναι υπεύθυνος για τη συντήρηση, την καλή λειτουργία των μηχανών του πλοίου, καθώς και για τον υπολογισμό και την προμήθεια καυσίμων, νερού, λιπαντικών και ανταλλακτικών στα πλοία. Εργάζεται κυρίως στο μηχανοστάσιο και ελέγχει την καλή λειτουργία της μηχανής και των άλλων μηχανημάτων και συσκευών του πλοίου, όπως ηλεκτρογεννήτριες, γερανοί κ.λπ.

Πιο αναλυτικά, ο Μηχανικός με τη βοήθεια του πληρώματος μηχανής, προγραμματίζει και επιβλέπει τις εργασίες συντήρησης. Αναλαμβάνει τις επιδιορθώσεις που μπορεί να απαιτούνται, ώστε το πλοίο να συνεχίζει τη λειτουργία του χωρίς προβλήματα. Εξασφαλίζει τη σωστή κατανάλωση καυσίμων και λιπαντικών, ώστε να ελαχιστοποιούνται τα έξοδα. Συνεργάζεται με τον πλοίαρχο για την ταχύτητα, τους ελιγμούς και τους χειρισμούς του σκάφους. Υπολογίζει τις απαραίτητες προμήθειες καυσίμων, λιπαντικών και άλλων ανταλλακτικών και θέτει τις παραγγελίες σε συνεννόηση με τη διοίκηση της ναυτιλιακής επιχείρησης. Τέλος, παραλαμβάνει τα καύσιμα και λιπαντικά και εκτελεί απογραφές των ανταλλακτικών.

**ΠΟΥ ΠΡΟΣΦΕΡΕΤΑΙ Η ΕΙΔΙΚΟΤΗΤΑ**

* Α΄ Τεχνική και Επαγγελματική Σχολή Εκπαίδευσης και Κατάρτισης Λεμεσού

**ΩΡΟΛΟΓΙΟ ΠΡΟΓΡΑΜΜΑ-ΝΑΥΤΙΛΙΑΚΑ ΕΠΑΓΓΕΛΜΑΤΑ**

|  |  |  |  |
| --- | --- | --- | --- |
| **ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
| **Θ** | **Θ** | **Θ** |
| Θρησκευτικά | 1 | 1 | 1 |
| Νέα Ελληνικά | 4 \* | 5 \* | 6 \* |
| Ιστορία | 2 | 1 | - |
| Φυσική Αγωγή | 1 | 1 | 1 |
| Μουσική | 1 | - | - |
| Μαθηματικά (+3 Επιλεγόμενα Μαθήματα) | 4 \* | 4 \* | 4 \* |
| Χημεία | 1 | - | - |
| Φυσική | 3 \* | 5 \* | 5 \* |
| Αγγλικά | 4 | 2 | 2 |

\* *Εξεταζόµενα µαθήµατα Μέσης Γενικής Εκπαίδευσης*

|  |  |  |  |
| --- | --- | --- | --- |
| **ΕΠΙΛΕΓΟΜΕΝΑ ΜΑΘΗΜΑΤΑ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
| **Θ** | **Θ** | **Θ** |
| Εµβάθυνσης/ Ενίσχυσης/ Εµπλουτισµού/ Εξειδίκευσης | - | 4 | 4 |

Τα **Επιλεγόμενα Μαθήματα** µπορούν να επιλεγούν ως µονόωρα, ως δίωρα, ως τρίωρα ή ως τετράωρα. Στην περίπτωση που ένα μάθημα προσφέρεται και ως μάθημα κοινού κορμού, τότε, οι περίοδοι προστίθενται, και αποτελούν ένα ενιαίο µάθηµα.

|  |  |  |  |
| --- | --- | --- | --- |
| **ΜΑΘΗΜΑΤΑ ΤΕΧΝΟΛΟΓΙΚΑ ΚΑΙ ΕΡΓΑΣΤΗΡΙΑΚΑ** **ΚΛΑΔΟΥ ΚΑΙ ΕΙΔΙΚΟΤΗΤΑΣ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
| **Θ** | **Θ** | **Θ** |
| **Κοινά Μαθήματα Κλάδου****Ναυτιλιακών Επαγγελμάτων** | Βασικές Γνώσεις Πλοίου | 4 | - | - |
| Ναυτικό Δίκαιο-Διεθνείς Συμβάσεις Ναυτιλίας | - | 3 | - |
| Αγγλική Ναυτική Ορολογία | 2 | 2 | - |
| Ασφάλεια και Υγεία στο Πλοίο | 3 | 1 | - |
| Ναυπηγικό-Μηχανολογικό Σχέδιο | - | - | 2 |
|  |
| **Μαθήματα Ειδικότητας****Μηχανικός Πλοίων** | Βασικά Στοιχεία Μηχανολογίας | 3 (2Θ+1Ε) \* | - | - |
| Μηχανολογικά Συστήματα Πλοίου | - |  3 (2Θ+1Ε) \* | 3 (2Θ+1Ε) \* |
| Βασικές Μηχανές Πλοίου | - | 1 | 3 (2Θ+1Ε) \* |
| Βασικές Αρχές Ασφάλειας Μηχανών | - | - | 2 |
| Ψυκτικά Συστήματα | - | 2 | - |
| Συστήματα Αυτόματου Ελέγχου | - | - | 1 |
| Μηχανές Πλοήγησης | - | - | 1 |

\* *Θεωρητικό+Εργαστηριακό μάθημα*

|  |  |  |  |
| --- | --- | --- | --- |
| **ΕΦΑΡΜΟΓΕΣ Η/Υ** | **Α΄ ΕΤΟΣ** | **Β΄ ΕΤΟΣ** | **Γ΄ΕΤΟΣ** |
|  | **Θ** | **Θ** | **Θ** |
|  | 2 | - | - |

*Σημείωση: Τα πιο πάνω ενδέχεται να τύχουν μικρής διαφοροποίησης.*

**ΜΑΘΗΜΑΤΑ ΑΠΟΛΥΣΗΣ**

Ο/η απόφοιτος της ειδικότητας **Μηχανικός Πλοίων** για σκοπούς απόλυσης πρέπει να παρακαθίσει στα τρία (3) εξεταζόμενα μαθήματα Μέσης Γενικής Εκπαίδευσης και στο ένα (1) εξεταζόμενο τεχνολογικό μάθημα της ειδικότητας.

**ΚΛΑΔΟΙ ΣΠΟΥΔΩΝ**

Ο/η απόφοιτος της ειδικότητας **Μηχανικός Πλοίων** έχει τη δυνατότητα συνέχισης των σπουδών του/της σε Δημόσια, στο πλαίσιο γενικών ή ειδικών εξετάσεων ή κριτηρίων εισδοχής, ή Ιδιωτικά Ανώτερα και Ανώτατα Εκπαιδευτικά Ιδρύματα, καθώς επίσης σε Δημόσιες ή Ιδιωτικές Ακαδημίες Ναυτικής Εκπαίδευσης, όπως για παράδειγμα:

* Μεταλυκειακά Ινστιτούτα Επαγγελματικής Εκπαίδευσης και Κατάρτισης (ΜΙΕΕΚ, Κύπρος)
* Τεχνολογικό Πανεπιστήμιο Κύπρου (ΤΕΠΑΚ, Κύπρος)
* Πανεπιστήμιο Κύπρου (Λευκωσία, Κύπρος)
* Πολυτεχνεία (Ελλάδα)
* Ναυτική Ακαδημία Κύπρου (Λευκωσία, Κύπρος)
* Mediterranean Maritime Academy (Λεμεσός, Κύπρος)
* Ακαδημίες Εμπορικού Ναυτικού Πλοιάρχων (Ασπρόπυργος, Μακεδονία, Κρήτη, Ήπειρος, Ιόνια Νησιά, Κύμη, Οινούσσες, Σύρος, Ύδρα, Κάλυμνος, Ελλάδα)

**ΕΥΚΑΙΡΙΕΣ ΕΡΓΟΔΟΤΗΣΗΣ**

Ο/η απόφοιτος της ειδικότητας **Μηχανικός Πλοίων** έχει την προοπτική επαγγελματικής σταδιοδρομίας:

* Στη θάλασσα ως Αξιωματικός Εμπορικού Ναυτικού,
* Στην ξηρά στον δημόσιο τομέα, π.χ. Υφυπουργείο Ναυτιλίας, Λιμενική Αστυνομία, Αρχή Λιμένων Κύπρου και στον ιδιωτικό τομέα, π.χ. ναυτιλιακές επιχειρήσεις, ναυπηγήσεις, επισκευές, εφοδιασμοί, πρακτορεύσεις, ασφαλίσεις πλοίων, πλοιοδιαχείριση, νηογνώμονες.

Οι πληροφορίες που αφορούν στην περιγραφή του κλάδου των Ναυτιλιακών Επαγγελμάτων και των αντίστοιχων Ειδικοτήτων έχουν αναρτηθεί στην Ιστοσελίδα της Διεύθυνσης.

<http://www.moec.gov.cy/mtee/mtee_kladoi_eidikotites_theoritiki.html>

Για απευθείας πρόσβαση στην περιγραφή και ωρολόγιο πρόγραμμα της Ειδικότητας “NAYTIKOI”:

<http://www.moec.gov.cy/mtee/mtee_kladoi_eidikotites/theoritiki/naftiliaka/naftikos.pdf>

Για απευθείας πρόσβαση στην περιγραφή και ωρολόγιο πρόγραμμα της Ειδικότητας “ΜΗΧΑΝΙΚΟΙ ΠΛΟΙΩΝ”:

<http://www.moec.gov.cy/mtee/mtee_kladoi_eidikotites/theoritiki/naftiliaka/michanikos_ploion.pdf>